Billedkunstnerne udstillede i Den Fries Udstillingsbygning i ''Kunst-afdelingen.'' Formand for udvalget var [[Agnes Lunn]], næstformand var [[Augusta Dohlmann]], og desuden var [[Anna Ancher]] medlem. I udstillingskataloget findes arbejdsfortegnelse over de udstillede værker; men herudover præsenteres afdøde kunstnere i indledningen. Fra udvalget har det været et bevidst tiltag for at bringe upåagtede kvindelige kunstnere frem i lyset, i særlig grad de, der ikke havde haft mulighed for at få en uddannelse som professionelle kunstnere, som det beskrives "... maaske de upaaagtede Arbejder kunde dukke op og blive paaskønnede i Eftertiden".<ref>Udstillingskatalog ''Fortegnelse over Kvindernes Udstilling 1895.'' https://www.kb.dk/e-mat/dod/112308017118.pdf Læst 6.februar 2022</ref> Een af de mest anerkendte af udstillerne, maleren [[Bertha Wegmann]], fordrede i sidste øjeblik før ophængningen plads til 30 af sine værker - en fordring, som efterfølgende gav anledning til nogen debat i medierne og blandt medlemmer af udvalget.<ref>Lene Bøgh Rønberg ''Manglede der noget? Om Bertha Wegmanns bidrag på "Kvindernes Udstilling" i 1895;'' afsnittet ''Feministiske forskydninger,'' s. 159-160. ''Bertha Wegmann,'' fagredaktører Gertrud Oelsner og Lene Bøgh Rønberg. Udgivet af Den Hirschsprungske Samling og Skovgaard Museet. Strandberg Publishing 2022. {{ISBN|978 87 94102 40 7}}</ref> Agnes Lunn var nogle år senere drivende kraft i udstillingen [[Kvindelige Kunstneres retrospektive Udstilling|Kvindelige Kunstneres Retrospektive Udstilling]], der fandt sted 1920. Her genoptog hun sammen med en planlægningsgruppe fra [[Kvindelige Kunstneres Samfund]] idéen med at inddrage kvindelige kunstnere [[posthum]]t.<ref>Udstillingskatalog ''Kvindelige Kunstneres Retrospektive Udstilling 18. Septr.-14. Oktbr. 1920.'' Originalkataloget beror i Det Kgl. Bibliotek, Håndskriftsamlingen, samlingen fra Kvindelige Kunstneres Samfund. Kopi læst den 6. februar 2022</ref>
Kunst Historie Kultur